Η εξέταση του μαθήματος «**Ανατρεπτικές Αφηγήσεις της Παιδικής Ηλικίας (Ε)**» θα πραγματοποιηθεί σύμφωνα με το πρόγραμμα εξεταστικής περιόδου Φεβρουαρίου 20201, την **Πέμπτη 4 Φεβρουαρίου 2021 στις 14.00** **με 15.30**.

Όσοι φοιτητές έχουν δηλώσει στο students.duth.gr την αποδοχή τους στην εξεταστική του Φεβρουαρίου 2021 και προτίθενται να εξεταστούν στο συγκεκριμένο μάθημα οφείλουν να εγγραφούν στην eClass του μαθήματος πριν την έναρξη της εξέτασης.

Στην eClass του μαθήματος, στην αριστερή στήλη, στα ενεργά εργαλεία, στην ενότητα **ΕΡΓΑΣΙΕΣ** θα εμφανιστεί **ενεργός σύνδεσμος για τα θέματα της εξέτασης από τις 14.00 και μετά και έως τις 15.30.**

Οι εξεταζόμενοι επιλέγουν 2 από τα τρία θέματα της εξέτασης και απαντούν στα θέματα πληκτρολογώντας τα σε κειμενογράφο (word). Από την έναρξη της εξέτασης έως και 5 λεπτά πριν την τελική υποβολή, αναρτούν το αρχείο με το κείμενό τους στον αντίστοιχο χώρο στην ενότητα «ΕΡΓΑΣΙΕΣ». Αν οι εξεταζόμενοι δεν γνωρίζουν την απάντηση σε κάποιο από τα θέματα ή και στο σύνολό τους, καλό είναι να μη δώσουν κάτι εκτός θέματος γιατί θα υπάρξει αρνητική βαθμολόγηση. **Η υποβολή πρέπει να γίνει με αρχείο με κατάληξη .doc ή .docx. Δεν θα γίνει δεκτό και δεν θα βαθμολογηθεί αρχείο διαφορετικής μορφής**, όπως επίσης σκαναρισμένα κείμενα ή φωτογραφίες, καθώς ενδέχεται να παρουσιάζουν προβλήματα αναγνωσιμότητας.

Τα γραπτά θα περάσουν από λογισμικό λογοκλοπής ώστε να διαπιστωθεί οποιαδήποτε λήψη αρχείου/αποσπάσματος από το διαδίκτυο ή άλλη πηγή, όπως και από γραπτό άλλου συμφοιτητή. Άπαξ και διαπιστωθεί κάτι τέτοιο σε ποσοστό μη δικαιολογήσιμο το γραπτό θα μονογραφείται.